Oficiālais Vēstnesis L 205 , 18/07/1989 Lpp. 0022 - 0023

Speciālizdevums somu valodā: Nodaļa 2 Sējums 7 Lpp. 0075

Speciālizdevums zviedru valodā: Nodaļa 2 Sējums 7 Lpp. 0075



Komisijas Regula (EEK) Nr. 2141/89 (1989. gada 14. jūlijs) par preču klasifikāciju pēc KN kodiem 39211100 un 48101200 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 1672/89 [2], jo īpaši tās 9. pantu, tā kā, lai nodrošinātu vienotu Regulai (EEK) Nr. 2658/87 pievienotās kombinētās nomenklatūras piemērošanu, ir jānosaka pasākumi attiecībā uz šādu preču klasifikāciju: 1. Viegli taisnstūra vai kvadrāta formas polistirola slāņa paneļi, kas abās pusēs klāti ar papīra loksni. Kopējais papīra biezums ir mazāks par 10 % no priekšmeta kopējā biezuma. 2. Viegli taisnstūra vai kvadrāta formas polistirola slāņa paneļi, kas abās pusēs klāti ar papīru, kurš klāts ar balto kaolīnu, nesatur mehāniska procesa rezultātā iegūtas šķiedras un sver vairāk nekā 150 g/m2. Kopējais papīra biezums ir vismaz 10 % no kopējā priekšmeta biezuma; tā kā minētajai Regulai (EEK) Nr. 2658/87 pievienotā nomenklatūrā kods 39211100 attiecas uz "citām plastmasas plātnēm, plāksnēm, plēvēm, folijām un sloksnēm: — šūnveida: — no stirola polimēriem" un kods 48101200 uz "rakstīšanai, drukāšanai un citiem grafiskiem mērķiem izmantojamu papīru un kartonu, kas no vienas vai abām pusēm ir klāts ar kaolīnu vai citām neorganiskām vielām, ruļļos vai plāksnēs, nesatur mehāniskā apstrādē radušās šķiedras vai kam šādas šķiedras veido vairāk par 10 % no svara un kas sver vairāk nekā 150 g/m2"; tā kā šie KN kodi jāņem vērā minēto preču klasifikācijā; tā kā iepriekš minētās preces ir izgatavotas no diviem dažādiem materiāliem un, ievērojot vispārējo kombinētās nomenklatūras interpretācijas normu 3. punkta b) apakšpunktu, tās vajadzētu klasificēt atbilstoši materiālam, kas nosaka to būtisko raksturu; tā kā minētās preces atbilstoši to sastāvam noteikti ietilpst tikai 39. nodaļā vai 48. nodaļā, un tā kā ieteicams noteikt atšķirību starp šīm divām nodaļām, ievērojot papīra sloksnes, kas klāj polistirola plāksnes vai slāņa abas puses, kopējo biezumu attiecībā pret kopējo preces biezumu, un tā kā ir vēlams definēt kopējo papīra biezumu vai nu mazāk par 10 % (pēc 39. nodaļas klasifikācijas), vai 10 % un vairāk (pēc 39. nodaļas klasifikācijas); tā kā saskaņā ar 39. nodaļas 10. piezīmes un 48. nodaļas 7. piezīmes noteikumiem šajā regulā piemērotais klasifikācijas kritērijs paliek spēkā neatkarīgi no plastmasas veidiem, kas ietverti KN 39211100 līdz 39211990, no vienas puses, un, no otras puses, neatkarīgi no papīra, kas ietverti zem attiecīgajiem 48. nodaļas virsrakstiem; tā kā šajā regulā ietverts Komisijas 1988. gada 16. novembra Regulas (EEK) Nr. 3564/88 par atsevišķu preču klasifikāciju kombinētajā nomenklatūrā [3] pielikuma 1. un 2. punkts, un tādēļ tie ir jāsvītro; tā kā Nomenklatūras komiteja nav sniegusi atzinumu tās priekšsēdētāja noteiktajā laikā, IR PIEŅĒMUSI ŠO REGULU. 1. pants Tālāk aprakstītās preces klasificējamas pēc norādītajiem KN kodiem: 1. | Viegli taisnstūra vai kvadrāta formas polistirola slāņa paneļi, kurus no abām pusēs sedz papīra loksne. Kopējais papīra biezums ir mazāks par 10 % no priekšmeta kopējā biezuma. | 39211100 | 2. | Viegli taisnstūra vai kvadrāta formas polistirola slāņa paneļi, kurus no abām pusēm sedz papīrs, kurš klāts ar balto kaolīnu, nesatur mehāniska procesa rezultātā iegūtas šķiedras un sver vairāk par 150 g/m2. Kopējais papīra biezums ir vismaz 10 % no priekšmeta kopējā biezuma. | 48101200 | 2. pants Regulas (EEK) Nr. 3564/88 pielikuma 1. un 2. punkts, kas attiecas uz atsevišķu preču klasifikāciju kombinētajā nomenklatūrā, tiek svītrots. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 14. jūlijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 169, 19.6.1989., 1. lpp. [3] OV L 311, 17.11.1988., 23. lpp. --------------------------------------------------